CELEX: 62012CN0179
Language: lt
Date: 2012-04-16 00:00:00
Title: Byla C-179/12 P: 2012 m. balandžio 16 d. The Dow Chemical Company pateiktas apeliacinis skundas dėl 2012 m. vasario 2 d. Bendrojo Teismo (septintoji kolegija) priimto sprendimo byloje T-77/08, The Dow Chemical Company prieš Europos Komisiją

23.6.2012   
            
            
               LT
            
            
               Europos Sąjungos oficialusis leidinys
            
            
               C 184/5
            
         2012 m. balandžio 16 d.The Dow Chemical Company pateiktas apeliacinis skundas dėl 2012 m. vasario 2 d. Bendrojo Teismo (septintoji kolegija) priimto sprendimo byloje T-77/08, The Dow Chemical Company prieš Europos Komisiją
   
   (Byla C-179/12 P)
   2012/C 184/09
   Proceso kalba: anglų
   
      Šalys
   
   
      Apeliantė: The Dow Chemical Company, atstovaujama advokatų D. Schroeder ir R. Polley
   
      Kita proceso šalis: Europos Komisija
   
      Apeliantės reikalavimai
   
   Apeliantė Teisingumo Teismo prašo:
   
               —
            
            
               panaikinti Bendrojo Teismo sprendimo byloje T-77/08 dalį, kuria atmestas jos prašymas panaikinti su apeliante susijusią 2007 m. gruodžio 5 d. Komisijos sprendimo byloje COMP/38.629 su pakeitimais, padarytais 2008 m. birželio 23 d. Komisijos sprendimu C(2008) 2974 galutinis, dalį;
            
         
               —
            
            
               panaikinti su apeliante susijusią 2007 m. gruodžio 5 d. Komisijos sprendimo byloje COMP/38.629 su pakeitimais, padarytais 2008 m. birželio 23 d. Komisijos sprendimu C(2008) 2974 galutinis, dalį;
            
         
               —
            
            
               subsidiariai — panaikinti Bendrojo Teismo sprendimo byloje T-77/08 dalį, kiek juo atmestas apeliantės prašymas reikšmingai sumažinti jai skirtą baudą;
            
         
               —
            
            
               reikšmingai sumažinti jai skirtą baudą;
            
         
               —
            
            
               priteisti iš Komisijos bylinėjimosi ir kitas išlaidas, kurias patyrė Dow Chemical Company ir
            
         
               —
            
            
               imtis kitų priemonių, kurių Teisingumo Teismas manys esant reikalinga.
            
         
      Apeliacinio skundo pagrindai ir pagrindiniai argumentai
   
   Apeliacijoje nurodyti du pagrindai. Kaip pirmasis pagrindas nurodoma, kad Bendrasis Teismas padarė teisės klaidą pripažindamas apeliantę atsakinga už pažeidimą. Kadangi apeliantė neturėjo didelės įtakos įmonei DuPont Dow Elastomers (toliau — DDE), kuri yra apeliantės ir EI du Pont de Nemours and Company bendra įmonė, ji nebuvo DDE įvykdyto pažeidimo dalyvė. Bendrasis Teismas padarė teisės klaidą aiškindamas susijusias vieno ūkio vieneto, vienos įmonės ir didelės įtakos sąvokas. Kaip antrasis pagrindas nurodyta tai, kad Bendrasis Teismas padarė teisės klaidą vertindamas apeliantei skirtos baudos padidinimą 10 % siekiant atgrasomojo poveikio. Bendrasis Teismas padarė teisės klaidą nusprendęs, kad šiuo atžvilgiu Komisija nepažeidė vienodo vertinimo principo.